
****

2019 წლის 11 და 12 დეკემბერს ფრანკოფონიის საუნივერსიტეტო სააგენტო გთავაზობთ 12-საათიან ტრენინგს სახელწოდებით „მე ვარ ბრენდი!’’, ანუ როგორ წარვადგინო საკუთარი თავი?

**დასაწყისი 10:00 სთ.**

ტრენინგის მიზნები:

ტრენინგის მთავარი მიზანია, მსმენელმა შეძლოს საკუთარი კომპეტენციების შეფასება, დასაქმების ბაზარის ანალიზი და ადეკვატური შეთავაზების გაკეთება პოტენციური დამსაქმებლისათვის.

ტრენინგის განრიგი

**დღე პირველი (6:00 სთ.)**

ტრენინგის პირველი დღე დაეთმობა იმ საბაზისო თეორიული საკითხების განხილვას, რომელთა ცოდნასაც მოითხოვს პრაქტიკული დავალებების შესრულება, კერძოდ პრეზენტაციის და ,,ლიფტში სასაუბრო’’-ს მომზადება.

შევეხებით შემდეგ თემებს:

* რა არის მარკეტინგი?
* შეგვიძლია თუ არა მარკეტინგის ძირითადი წესების გამოყენება ყოველდღიურ ცხოვრებაში
* რა არის ბრენდი და რა როლს ასრულებს იგი ბიზნესის წარმატებაში
* წარმატებული ბრენდის 5 დამახასიათებელი ნიშანი
* შეიძლება თუ არა პიროვნება გახდეს ბრენდი?
* რას ნიშნავს « Self Marketing » ?
* ტერმინის « Personal branding » მნიშვნელობა
* მარკეტინგული საკომუნიკაციო სტრატეგია (ბრენდთან მიმართებაში)
* პრაქტიკული რჩევები წარმატებული პრეზენტაციის გასაკეთებლად: მიზანი, მსმენელი, დრო, გარემოება
* რა იმალება ცნობილი ტერმინი « Elevator pitch »-ის უკან და როგორ და რისთვის გამოიყენებ იგი ?
* როგორ მოვამზადოთ « Elevator pitch » ?

**დღე მეორე 6:00 სთ.**

მეორე დღეს მსმენელებს ექნებათ საშუალება დასვან კითხვები წინა დღეს გავლილ მასალასთან დაკავშირებით და შემდგომ თავად მოამზადონ საკუთარი პრეზენტაცია და Elevator pitch.

პრეზენტაციების რაოდენობა დამოკიდებულია მსმენელთა საბოლოო რაოდენობაზე. ჯგუფები დაკომპლექტდება 3-4 მონაწილისაგან და ისინი იმუშავებენ შემდეგ საკითხებზე:

* ჯგუფური მუშაობა პრეზენტაციის მოსამზადებლად. პრეზენტაციის თემას ადგენს ტრენერი. ზეპირი პრეზენტაციის ხანგრძლივობა არ უნდა აღემატებოდეს 5 წთ.ს
* « Elevator pitch »ის მომზადება. ვიდეოს მაქსიმალური მოცულობა 1 წთ.
* მათ მიერ მომზადებული პრეზენტაციის წარდგენა
* სხვა გუნდის მიერ მომზადებული პრეზენტაციის გარჩევა -კომენტირება

**სამიზნე აუდიტორია:** ბათუმის შოთა რუსთაველის სახელმწიფო უნივერსიტეტის სტუდენტები

რეგისტრაციის ლინკი: <https://forms.gle/DUHbaYDbXjhD5WFE8>